AVASTUSRETKED JUMALA SÕNAS
Tere tulemast! Mu nimi on Rory Kaye ja me oleme TV7 stuudios Helsingis.
Minu mõtted on Piiblist, kuid samuti ka Püha Vaimult
selle kohta, kes me oleme Issandas.
See võib sind üllatada,
aga me oleme üks kummaline, teistmoodi rahvas.
Kui saame uueks looduks Kristuses, on Jumalal palju enam me jaoks
kui vaid religioosne mõtlemine ja religioossed ideed.
Kas teadsid, et Jumal on kutsunud meid olema rahvas,
kes leiab lahendusi või väljapääsu
ükskõik, millise probleemi jaoks maailmas?
Toon teile mõned näited eelmisest nädalast -
tunnistusi sellest, mida kogesin Peruus olles.
Tulin koju reedel ja olin mõned päevad Rootsis.
Ja nüüd, esmaspäeval, olen siin, TV7 stuudios.
Tahan öelda teile, et Jumal on ustav
ja Ta tahab meid õpetada ning juhatada absoluutselt kõiges.
Me ei ole usklikena lihtsalt andekssaanud patused,
kes on samasugused nagu kõik teised,
aga meil on ligipääs Jumala tarkusele.
Meil on ligipääs informatsioonile Jumala käest iga probleemi kohta.
Kusjuures Jaakobuse 1:5 ütleb,
et kui meil on puudu tarkusest ükskõik mille suhtes,
võime paluda Jumalat
ning Ta on alati ustav ja helde meid juhtima.
See on tegelikult uue lepingu esimene tõotus.
See on kirjas Jeremija 31 ptk's, mida vaatame hetke pärast.
See on kirjas Heebrealastele 8:10 ja korratakse Heebrealastele 10 ptk's.
See esimene tõotus on sama tähtis kui andestus pattudest.
Samas seda ei rõhutata kunagi sama palju.
Usun, et see ei ole õige ja see peaks muutuma.
Vaatame uue lepingu nelja tõotust, millest olen ka varem ka rääkinud,
kuid tahan neid täna põhjalikumalt uurida.
Veelkord, tere tulemast saatesse "Avastusretked Jumala Sõnas",
kus täna tahan rääkida meie usu alustest
ja sellest, kes me oleme Issandas.
Kui sul on Piibel käepärast, võtame lahti Johannese 3. peatüki.
Vaatame, mida Jeesus ütleb uuestisünni ja Jumala riigi kohta.
Johannese 3:3: "Jeesus vastas talle: "Tõesti, tõesti, ma ütlen sulle,
kes ei sünni ülalt, ei või näha Jumala riiki..."
Keegi ei või mõista ega siseneda Jumala riiki,
kui ta ei sünni ülalt.
Tean, et saatel on subtiitrid soome ja ilmselt ka rootsi keelde,
kuid loeksin selle ette oma väga algelises soome keeles.
"Jeesus vastas talle: "Tõesti, tõesti..."
Kui Jeesus ütleb "tõesti, tõesti", peame tähele panema -
Ta teab, millest Ta räägib.
"...ma ütlen sulle, kes ei sünni ülalt, see ei või näha Jumala riiki."
Ta jätkab Johannese 3:5: "Tõesti, tõesti, ma ütlen sulle,
kes ei sünni veest ja Vaimust, ei saa minna Jumala riiki."
Ta räägib uuestisünnist, mis tuleb n-ö matmise läbi ristimisel
ja kui siis tuleme veest välja, on meil uus elu, kui oleme Kristuses.
Paljud küsivad: "Miks seda ristimist vaja on?"
Ristimise mõte on pärit Vanast Testamendist.
See oli protsess, kus preestrid puhastati oma pattudest.
Peame tulema Jumala ette puhaste ja pühadena,
kui tahame end Jumalale anda.
Mittejuutidena astute te lepingusse,
mida Jumal tõotab Iisraelile, kui saate üheks Jeesusega.
See juhtubki ristimisvees.
Seal liidetakse sind Issandaga,
puhastatakse vanast elust ja pattudest.
Kuid midagi on veel vaja, et astuda Jumala riiki.
Jeesus ütles, et sa pead ka vaimust sündima.
Ta jätkab ja räägib sellest veel salmides 16-18 ja 21.
Jumal tahab, et sünniksime vaimust. Mida see tähendab?
See viitab tegelikult tõotusele Hesekieli 36:27,
kus Püha Vaim tuleb uue lepingu järgi meie sisse.
Kui Püha Vaim tuleb meie sisse,
nagu Peetrus ütleb,
et see on nagu seeme, mis istutatakse meisse.
Johannes viitab samale asjale.
Kindlasti loeme ka, mida Paulus selle kohta ütleb.
Kui Jumala seeme - Püha Vaim, tuleb ja ühineb meie vaimuga,
saame me uueks looduks ja kogeme uussündi.
See nõuab midagi meie poolt.
Peame pöörduma Jumala poole, et vastu võtta Tema tõotused.
Ta juba tõotas seda selle tõttu, mis Jeesus tegi ristil,
et Ta tuleb meie südamesse oma Püha Vaimu läbi.
Ta vaid ootab, et inimesed alanduksid ja avaksid end.
Loeme, mida Jeesus ütleb Johannese 3:16-18.
Jeesus ütleb: "Sest nõnda on Jumal maailma armastanud,
et ta oma ainusündinud Poja on andnud,
et ükski, kes temasse usub (ja jätkuvalt usuks Temasse),
ei hukkuks, vaid et tal oleks igavene elu."
Oluline on lisada, et ta usuks ja jätkuvalt usuks edasi,
sest nii on see kirjas Piiblis ja nii ütles Jeesus.
See on kestva oleviku ajavorm -
et sa jätkuvalt usuks edasi.
See on tähtis, kui Jumala juurde tuled, et jätkad Temaga.
Võime teha vigu ja saada tuhat korda andeks,
kuid Ta tahab, et me tahaksime jätkata.
On inimesi, kes pöörduvad ära, pööravad selja ja loobuvad Temast.
Piibel räägib sellest. See ei ole tee taevasse.
Tee taevasse tähendab jääda suhtesse Temaga.
Loen 17. salmi:
"Jumal ei ole ju läkitanud oma Poega...,
et ta kohut mõistaks maailma üle,
vaid et maailm tema läbi päästetaks."
Jumala eemärk Jeesuse saatmisel oli see,
et iga inimene, kes tahab suhet Jumalaga,
saaks andestuse oma pattudele ja kogeks suhet Temaga
ning õpiks Teda tundma.
Nii põnev on elada viisil,
et tead, et oled õige Jumala ees ja andeks saanud.
Kus sa ei keskendu oma pattudele ja puudustele,
vaid keskendud sellele, et Jumal õpetab ja juhib sind iga päev.
Mida rohkem Jumal meid õpetab ja juhib,
seda vabamad oleme oma vanast elust.
See oli täis isekust, enesekesksust, enesesüüdistust,
valu ja muret ning seda, mida teised arvavad.
Mida rohkem keskendud Issanda järgimisele
ja sellele, et oleksid rohkem üks Temaga,
seda vabam oled.
Siis sa ei sõltu olukordadest enda ümber.
Tahaksin rääkida hetke evangeeliumist.
Mis on evangeelium?
Evangeelium on hea uudis sellest, et Jeesus tuli maa peale,
sai üheks meist, suri risti peal,
et meie võiksime vastu võtta uue lepingu tõotused.
Räägime neist neljast tõotusest hetke pärast.
Loen kõigepealt Johannese 3:18 ja 25.
"Kes temasse usub (Jeesusesse, Jumala Pojasse),
selle üle ei mõisteta kohut,
ja kes ei usu, selle üle on kohus juba mõistetud."
Teisisõnu, kogu maailm on hukkamõistu all.
See on Jumala pääste ja pääsemeetod,
et astud suhtesse Jeesusega.
Kogu maailm jääb muidu endiselt hukkamõistu alla,
sest inimesed ei ole uskunud Jumala ainsat Poega.
Mis Ta nimi on? Jeshua - see tähendab päästet.
Kui sa ei usu, et Jumalal on päästeplaan su jaoks,
oled õnnetu inimene,
sest oled täiesti üksi nii praegu kui igavikus.
Näitan teile üht lihtsat viisi evangeeliumi jagamiseks,
mis võib-olla aitab näha seda, millest räägime.
Näitan seda kohe, kui loeme need piiblisalmid lõpuni.
Salm 21: "Aga kes teeb tõtt, see tuleb valguse juurde,
et ta teod saaksid avalikuks, sest need on tehtud Jumalas."
Tahan, et kogu mu elu oleks valguses, tahan olla puhas ja avatud.
Tahan, et seda oleks näha;
et head asjad, mis juhtuvad mu elus,
toimuvad selletõttu, mida Jumal teeb oma armu läbi.
See on Jumala plaan me jaoks.
Tema tahe on, et meil oleks üleloomulik, põnev elu,
Vaimu poolt juhitud elu.
Tahan anda tunnistusi,
mitte ainult selle kohta, mida ise olen kogenud viimasel ajal,
vaid mida ka sina võid kogeda.
Vaatame veel üht kirjakohta, enne kui lähen tunnistuse juurde.
Vaatame koos Heebrealastele 8:10-12.
Räägin sellest tihti, sest näen,
et alates ajast, kui ise 40 aastat tagasi usklikuks sain,
ei rõhutata seda piisavalt.
Aga Jeesus ütles viimasel õhtul, enne kui Ta risti löödi,
et see on uus leping Tema veres, mis valati meie eest.
Nii et, mis on see uus leping?
Uus leping sisaldab nelja tõotust.
Loeme Heebrealastele 8:10-12:
"Sest see leping, mille ma teen Iisraeli kojaga pärast neid päevi..."
Vereleping on palju tugevam kui lihtsalt leping.
Palju tugevam kui soovitus, kokkulepe või tõotus.
Verelepingut sõlmitakse ainult verega- keegi peab ohverdama oma elu.
Kas siis mõni loom või antud juhul oli see Jeesus.
Verelepingut ei murta.
Mul on sõrmus, sest mul on vereleping oma naisega.
Kui mu naine läheks ära mu juurest ja oleks kellegi teisega,
kuigi ma ei usu, et ta seda teeks,
aga kui ta läheks ära mu juurest, räägiks minust halvasti,
ei osutaks mulle headust ega armastust,
on mul ikka Jumala ees antud tõotus teda armastada.
Mul on abi Jumalalt, et teda armastada ja olla ustav.
Kui Jumal sõlmib verelepingu, ei anna Ta vaid sõnu, vaid ka väe.
See vägi, mille Ta annab meile, et me peaksime lepingut Temaga,
on Püha Vaim, kes meile on antud.
Jumala Vaim su sees annab sulle väe igas olukorras.
Loeme, mis siin ütleb ja teeme selle praktiliseks.
Loodan, et see, millest räägime, oleks väga praktiline.
"Sest see leping, mille ma teen Iisraeli kojaga pärast neid päevi.."
Pea meeles, kui oled ristitud Jeesuse nimesse,
oled ristitud Iisraeli kuninga nimesse, Iisraeli pühasse.
Seega kõik tõotused Iisraelile on nüüd ka sinu omad
Kristuses Jeesuses, me Messias.
See on esimene tõotus, mis kordub ikka ja jälle.
Jumal ütleb: "Ma annan oma seadused..."
Oma toora.
Heebrea keeles on see rohkem kui seadused - need on juhtnöörid.
"Ma annan oma seadused nende mõistusesse
ja kirjutan need nende südamesse."
See on Jumala tõotus igale usklikule,
mitte ainult prohvetitele, pastoritele või preestritele.
Igale usklikule.
Jeesus selgitas ööl enne ristilöömist, et kui Jumala Vaim tuleb,
on Ta õpetaja, kellel on tahe ja valmidus õpetada meile kõige kohta.
Kuid meie sinuga piirame Jumalat.
Võid küsida, et kuidas Jumal võib olla piiratud?
Sest Ta ootab, et pöördume Ta poole ja palume tarkust.
Ta ootab, et võtaksime aega palveks, kus Ta saab meid juhatada.
Tahan nüüd rääkida põhiteemast tänase sõnumi juures:
Jumal tahab, et meil oleks tarkus igas olukorras.
Olin Peruus eelmisel nädalal ja jõudsin koju reede õhtul.
Neil on probleem kokakasvatajate ja kokaiiniga, mida toodetakse.
Kui kokaiini toodetakse, siis maffia, kes seda toodab,
üritab ära osta politseid ja ametnikke,
mis tekitab ühiskonnas korruptsiooni ja palju probleeme.
Palusin Jumalalt tarkust, kuidas seda peatada.
Jumal andis mulle väga lihtsa mõtte.
Koka on selline leht, mis ei ole iseenesest ohtlik.
Sellest tehakse maitsvat teed.
Kokataimest saab keemilise protsessi läbi toota kokaiini.
Issand andis mulle mõtte,
et paku kokakasvatajatele idee
kasvatada selle asemel hoopis mõnda kallist mahesaadust.
Näiteks teravilja nimega kinoa,
mida Soomes kutsutakse supertoiduks.
Väga kasulik,
asenduseks teistele süsivesikutele nagu riis ja kartul.
Must ehk orgaaniline kinoa tähendab kemikaalideta.
Kvaliteetselt toodetud kinoa toodab sama palju raha kilo kohta,
kui kokalehed, millest tehakse kokaiini.
Tegelikult isegi rohkem.
Mõte oli selles, et las põllumehed kasvatavad koka asemel mahekinoat.
Läheksime ja kohtuksime maffiameestega.
Nendega, kes neid ei karda. Mina neid ei karda.
Läheksime Jumala tarkuses.
Rääkisin ametnikega, kes on nõus minema,
et teeksime nendega lepingu,
nii et nad saaksid teenida raha seaduslikult maad harides,
mitte ebaseaduslikult.
Kokaiini tootmise asemel võiksid nad teenida sama palju raha,
kasvatades seaduslikku mahetoodet.
Nende lapsed võiksid häbi asemel tunda uhkust nende üle.
Isegi maffiainimestel on lapsed ja nad teavad, et neil on häbi.
Väga eriline on see, kui ühiskonnas tekib tarkus.
Küsid: "Kuidas see Piibliga seotud on?"
Kõiges.
Jumal ei kutsu meid vaikselt oma nurgas uskuma.
Ta tahab, et oleksime inimesed, kes leiavad lahendusi ja tarkust.
Jumal tahab meid juhtida me mõtetes ja südames. Lugesime siit
Aga mitte ainult iseenda jaoks, vaid ka teistele abiks.
Kui ma viimati teleekraanil kõnelesin, olin ilmselt 10-15 kg raskem.
Küsisin Jumalalt juhtimist, kuidas kaalu langetada.
Hakkasin seda uurima ja Ta andis mulle tarkust.
Tulevasteks saadeteks võtan veel 10-15 kg alla,
mis on veel üleliigsed.
Jumal tahab meid kõigega elus aidata.
Ta tahab meid juhtida.
Samuti Ta tahab, et õpiksime ja osutuksime kõlblikuks.
Vaatame teist tõotust siin.
Ta ütleb: "Ma olen neile Jumalaks ja nemad saavad mulle rahvaks."
Jumal ütleb: "Mina olen sinu Jumal.
Teie oled minu kamp, minu rahvas, minu lapsed."
Loeme hetke pärast selle kohta Galaatia kirjast.
Jumal on kutsunud meid olema Tema lapsed.
Jeesus selgitas jüngritele Johannese 13.-15. peatükis sellest,
kuidas Püha Vaim tuleb
ja kuidas Jumala Vaim meid juhib ja aitab,
et võiksime teha Jeesuse tegusid.
See räägib vaimuandidest.
Meil on tarkus, prohveteeringud, tervenemised, imed.
Kuidas see kõik toimib?
Tänu sellele, et Jeesus suri ristil, tuli uus leping,
kus on neli tõotust:
1. Jumal juhib meid me mõtetes ja südames.
Sinu peas on info ja vaimuannid on sellega seotud.
Sellest räägin järgmises saates.
Vaimuannid nagu tarkuse- ja tunnetusesõna, keelte tõlgitsemine.
Need on kõik annid, mille puhul Jumal juhib me mõtteid.
Kuidas see me südames toimub?
Olles ühenduses Jumalaga, juhib Ta meid me südames.
Ta laseb meil eristada ja ära tunda vaime.
Tajud seda oma vaimus.
Sa ei pruugi seda tabada oma mõistusega,
vaid sa tajud ja eristad seda oma südamega.
Üleloomulik usk Jumalalt.
Kui Jumal paneb usu su südamesse ja sa tead täielikult,
et sul on usku asjadeks, mis pole loogilised.
See on midagi, mida Jumala Vaim teeb me südames.
Räägime sellest rohkem järgmises saates.
Teine tõotus: "Olen teile Jumalaks ja teie olete minu rahvas."
See tähendab, et oleme Tema esindajad.
Selletõttu saamegi palvetada Jeesuse nimel.
Kui loed hoolikalt Johannese 12-15, näed, et Jeesus ütleb seitse korda,
et mida iganes sa palud Tema nimel...
See tähendab juhtnööre Jumalalt, mida paluda,
et peaksime paluma, nagu Jeesus paluks seda.
Tema nimel, Tema volitusel.
Kui me teame, mida paluda;
kui palume neid asju, mida Jeesus oleks palunud
ja kui palume, mida Jeesus tahab, et me paluksime Tema nimel,
siis Ta tõotab neid teha.
Mul on olnud au näha paari inimest surnuist üles tõusmas
ja tuhandeid inimesi terveks saamas.
Sel pole minuga midagi pistmist.
Iseeneses olen ma isekas, enesekeskne ja vääritu mees,
kes ei võiks iialgi midagi Jumala jaoks teha.
Aga ma pole ainult iseeneses ja sina ka mitte.
Kui Püha Vaim tuleb me sisse, saame me uueks inimeseks.
Kui palju me uueks inimeseks muutume,
sõltub täielikult sellest, kui palju me Jumala poole pöördume,
meelt parandame ja pöördume, et vastu võtta uut elu Püha Vaimult.
Kui palju me laseme Tal uuendada me meeli
ja muuta me mõtteviisi;
palju laseme Tal end aidata, et võiksime olla Talle meelepärased.
Kolmas tõotus on järgmine:
"Kõik tunnevad mind."
Heebrealastele 8:11 lõpus:
"Sest kõik tunnevad mind, nende pisikestest kuni suurteni."
Heebrea keeles tähendab teadma "jadaa".
See tähendab elada ühenduses Jumalaga.
Mäletate, Jeesus ütles,
et paljud kuulutavad ja tervendavad Tema nimel,
kuid Tema ütleb, et Ta pole neid kunagi tundnudki.
See on see sama sõna:
"Ma polnud sinuga kunagi ühenduses."
Jumal otsib ühendust meiega.
Kui oleme Temaga ühenduses, juhtub midagi imelist.
Siis saad Tema rõõmu, Tema rahu, Tema usu, Tema armastuse.
Ta tahab, et oleksime siin elus aina rohkem Jeesuse moodi.
Piibel ütleb, et selles maailmas muutume me Tema sarnaseks.
Ta ei taha, et jääme vaid vaimseteks beebideks,
kus kontrollime, kas oleme ikka veel andeks saanud.
Ta tahab, et läheksime edasi
ja võidaksime iga kiusatuse Püha Vaimu abil.
Võidame iga kompleksi ja hirmu selle läbi,
et tunneme Teda ja elame ühenduses Temaga.
Et Tema abi läbi saame abi,
et võiksime olla puhtad, armastavad ja kannatlikud
ning suudaksime end kontrollida.
Piibel ütleb korduvalt - Peetrus, Jaakobus, Johannes - kõik ütlevad,
ka Paulus, et Jumal laseb probleeme me ellu.
Sest Ta usaldab meid, et pöördume Ta poole
ja saame Temalt abi.
Need raskused tegelikult aitavad meid,
et oleksime veel lähemal Jumalale.
Neljas tõotus - seda teavad enamik meist:
"Olen armuline nende ülekohtuste tegude suhtes
ega tuleta enam meelde nende patte."
Olen pärit New Yorgist, kus meil on ütlus: "Unusta ära!"
"Unusta ära!" See kõlab nagu üks sõna.
Jumal ütleb, et Ta tahab andestada ja otsustab selle kõik unustada.
Ta otsustab unustada su patud. Täiesti unustada.
Meid ei määratle see, mida oleme valesti teinud.
Sind ei määratle see, mida teed praegu valesti.
Võid paluda Jumalalt andestust ja Ta rõõmuga andestab,
sest Jeesus maksis hinna risti peal.
Aga Ta tahab, et kasvaksime suureks Temas,
et elaksime Teda tundes ja Temaga ühenduses, kus saame väe
Vaatame Galaatia kirja ja siis laulan teile lühikese laulu.
Galaatia kiri on üks 14'st kirjast Uues Testamendis.
Uues Testamendis on 27 erinevat raamatut.
14 neist kirjutas Paulus.
13 suhtes on kõik ühel nõul,
Heebrea kirja suhtes on eriarvamused.
Juudi usklikuna ja Iisraeli kodanikuna võin öelda,
et Paulus kirjutab heebrea usklikele teistmoodi seetõttu,
et ta kirjutab inimestele, kes juba tunnevad Pühakirja.
Seega ta kirjutab teisiti.
Kuna jutlustan sünagoogides üle maailma,
siis juudi sünagoogi inimestele jutlustan samuti teistmoodi.
See on sama sõnum,
kuid ma tsiteerin palju rohkem Vana Testamenti.
Tsiteerin palju rohkem seda, mida nad juba tunnevad.
Vaatame Galaatia kirja, kust tahan lugeda mõned salmid.
Galaatlastele 3:26:
"Nüüd te olete kõik usu kaudu Jumala lapsed Kristuses Jeesuses."
Oleme saanud Jumala lasteks.
Mäletate teist tõotust: "Olen teie Jumal, te olete mu rahvas."
See tähendab Tema lapsed, aga ka Tema esindajad.
Seetõttu võime palvetada Tema nimel.
Vaatame Galaatlastele 4:6-7.
Pea meeles, et kui see kirjutati, polnud peatüki- ega salminumbreid.
See on jätk samast mõttest.
"Et te olete aga pojad,
siis on Jumal läkitanud teie südamesse oma Poja Vaimu,
kes hüüab: "Abba! Isa!"
Meie sees toimub midagi, kui võtame vastu Jumala Vaimu.
Meie sees on kutse
abi ja suurema ühenduse järele Jumalaga.
See on Püha Vaimu töö, et viia meid ühendusse Jumalaga.
Mitte mingi abstraktse jumalaga, vaid meie Isaga,
kes armastab meid
ja kes andis Jeesuse - me vanema venna,
et võiksime olla ühenduses Temaga ning Tema pojad ja tütred.
Kas Jeesus on Jumal? Jah.
Aga ta sai üheks meie seast - inimeseks,
et me saaksime olla ühenduses Tema Isaga.
Galaatlastele 4:7:
"Nõnda ei ole sa enam ori (patusele loomusele ja minevikule),
vaid poeg,
aga kui sa oled poeg, siis sa oled ka pärija Jumala kaudu."
Lõpetan selle lauluga, mis on üks õnnistus.
"Issand õnnistagu sind ja hoidku sind!
Issand lasku oma pale paista su peale ja olgu sulle armuline!
Issand tõstku oma pale sinu üle ja andku sulle rahu!"
See on õnnistus,
mille Jumal käskis Moosesel anda Aaronile, ta vanemale vennale,
et ta ütleks selle Iisraeli rahva üle.
Minu pere on seda teinud 3400 aastat.
Järgmises saates räägin lähemalt, mida see õnnistus tähendab.
Suur tänu vaatamast! Jumal õnnistagu sind!
AVASTUSRETKED JUMALA SÕNAS
Taevas TV7 viib evangeeliumi tuhandetesse kodudesse
Soomes, Rootsis, Eestis ning üle kogu maailma.
Televisioon on hea tööriist, mis aitab inimestel leida tee Jumalani.
Kui see saade on sind puudutanud,
tahame anda sulle võimaluse teha meiega koostööd
ja aidata meid selle tegemisel.
Selleks võid helistada 900 1777, millega annetad 7 eurot.
Julgustan sind seda tegema.
Usun TV7 töösse ning kutsun sindki kaasa lööma.
Igaühel meist on oma osa.
Jumal õnnistagu sind.
Tõlge: Riina Karik